दीपक के दो उपन्यास ‘नंबर-5 स्क्वैड्रन’ और ‘मायापोत’ भी खूब चर्चा में रहे। दीपक के लेखन-जिंदगी का एक महत्त्वपूर्ण पड़ाव था उसका नाटक ‘कोर्टमार्शल’। 2014 तक संकलित आंकड़ों के अनुसार यह नाटक देश भर में 4060 बार खेला जा चुका था। अलग-अलग प्रस्तुतियों में इसका निर्देशन करने वालों में अरविंद गौड़, रणजीत कपूर, उषा गांगुली, अभिजीत चौधरी आदि शामिल थे। चंडीगढ़ के टैगोर थियेटर में पिछले वर्ष उसकी सौवीं प्रस्तुति दी गई। ‘कोर्टमार्शल’ के अलावा उसके बेहद चर्चित नाटकों में ‘सबसे उदास कविता’, ‘जलता हुआ रथ’, ‘काल कोठरी’, ‘बाल भगवान’ आदि शामिल हैं।